NOMEAMENTO MEMBROS DA XUNTA DE GOBERNO LOCAL E DELEGACIÓN DE COMPETENCIAS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 06/07/2015)

En cumprimento do disposto nos artigos 46.1 e 52.4 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 25 de xuño do corrente, ditou a Resolución que deseguido literalmente se transcribe: Na Casa do Concello de Rodeiro a vinte e cinco de xuño de dous mil quince. De conformidade co que dispoñen os artigos 23.1 e 23.2 b) da Lei 7/1985, do 2 de abril, reguladora das Bases do Réxime Local (LRBRL), o artigo 65 da Lei 5/1997, do 22 de xullo, de Administración Local de Galicia (LALG), os artigos 43, 52 e seguintes do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Trinidad Rosa Ayaz Ballesta das Entidades Locais (ROF) e a Disposición Adicional Segunda do Real Decreto Lexislativo 3/2011, do 14 de novembro, polo o que se aproba o texto refundido da Lei de Contratos do Sector Público (TRLCSP), Primeiro.- Nomear membros da Xunta de Goberno Local deste Concello aos seguintes concelleiros: Dona Paula Vanesa Landera Pangua, Don Carlo Gregorio Pablo Krzeminski Erreguerena e Dona Jazmine Souiss Nati. Segundo.- Delegar na Xunta de Goberno Local o exercicio das seguintes competencias da Alcaldía: O desenvolvemento da xestión económica de conformidade co orzamento aprobado e dispoñer gastos dentro dos límites da súa competencia (art.21.1 f) LRBRL). Aprobar a oferta de emprego público de acordo co orzamento e a plantilla aprobados polo Pleno, e aprobar as bases das probas para a selección de persoal e para os concursos de provisión de postos de traballo e distribuír as retribucións complementarias que non sexan fixas e periódicas (art.21.1 g) LRBRL). Acordar o nomeamento de persoal funcionario e a contratación do persoal laboral, así como as sancións de todo o persoal, agás a separación de servizo dos funcionarios e o despido do persoal laboral (art.21.1 h) LRBRL). As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como ás dos instrumentos de xestión urbanística e dos proxectos de urbanización (art.21.1 j) LRBRL). Sancionar as faltas de desobediencia á autoridade ou por infracción das ordenanzas municipais, agás nos casos en que tal facultade estea atribuída a outros órganos (art.21.1 n) LRBRL). A aprobación dos proxectos de obras e de servizos cando sexa competente para a súa contratación ou concesión e estean previstos no orzamento (art.21.1 o) LRBRL). O outorgamento das licenzas, salvo que as leis sectoriais o atribúan expresamente ao Pleno (art.21.1 q) LRBRL). Aquelas que a lexislación do Estado ou a das comunidades autónomas asignen ao municipio e non atribúan a outros órganos municipais (art.21.1 s) LRBRL). Solicitar a delegación de competencias para a contratación e execución de obras e servizos con outras Administracións (artigo 61.1 r) LALG). As competencias como órgano de contratación respecto dos contratos de obras, de subministracións, de servizos, de xestión de servizos públicos, os contratos administrativos especiais e os contratos privados, cando o seu importe non supere o 10 por 100 dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada (DA 2ª.1 TRLCSP). A adxudicación de concesións sobre os bens municipais e a adquisición de bens inmobles e dereitos suxeitos á lexislación patrimonial cando o seu valor non supere o 10 por cento dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas (DA 2ª.1 TRLCSP). Terceiro.- Desta Resolución darase conta ao Pleno do Concello na primeira sesión que celebre e notificarase persoalmente aos designados, publicándose no taboleiro de anuncios do Concello e no Boletín Oficial da Provincia, sen prexuízo da efectividade dos devanditos nomeamentos e delegacións dende o día seguinte á data da presente Resolución. Así o resolve, manda e asina o Sr. alcalde Don Luís López Diéguez, ante min, o secretario, no lugar e data enriba sinalados.” Rodeiro, a 26 de xuño de 2015.—O Alcalde, Luís López Diéguez.